Healthy marraige :: Gesonde huwelik – Jonanda Burger
Ons verskille maak die huwelik sterk!
August 7, 2019 wburger
Daar is soveel verskille tussen mans en vrouens. Hierdie verskille is nie daar om ons getroude lewe moeilik te maak nie. Nee dit is eerder daar dat ons mekaar kan aanvul. Jou maat is dalk goed daarmee om vinnig probleme op te los en jy dalk meer emosioneel ingestel, dus kan jou maat jou help om te fokus tydens uitdagings en om oplossings te vind. Jy kan weer jou maat help om ander mense te verstaan en meer sensitief vir hul emosies op te tree. Jul is dus sterker saam. As mens egter kies dat jou maat se verskille jou frustreer ontneem jy jouself en julle as 'n paartjie om sterker te wees!
Hier volg sewe basiese verskille tussen mans en vroue:
1. Emosioneel: vrouens het 'n groter limbiese sisteem wat hul meer in kontak stel met hul emosies asook om dit uit te druk of verwoord. Mans is meer logies as dit kom by hul denke.
2. Pyn verdraagsaamheid: die amagdilla is verantwoordelik vir die ervaring van pyn. In mans word pyn in die regterkant van die brein ervaar en by vroue aan die linkerkant. Die regterkant is meer sensitief vir eksterne stimuli terwyl die linkerkant meer sensitief is vir interne stimuli. Vroue voel dus pyn meer sensitief as mans alhoewel mans meer daaroor sal kla.
3. Rigting: mans is gewoontlik beter met ruimtelike redenasie. Hulle het ook 'n beter sin vir rigting. Dit verduidelik dalk hoekom hul nie sommer vir aanwysings sal vra nie.😬
4. Om risiko te neem: mans is gewoonlik meer van kanswagers. Hoe groter die risiko hoe groter die toevloei van endorfiene. Vroue sal meer die risiko oorweeg voordat hul 'n kans sal vat.
5. Geheue: vrouens het gewoonlik 'n groter hoeveelheid aktiwiteit in die hippokampus as mans. Hierdie area is verandwoordelik vir die vorming en storing van herinneringe. Studies het bewys dat vroue dinge soos gesigte, name en gebeure beter onthou as mans. Niemand het iets gesê oor ou koeie nie😜.
6. Seks: mans is meer visueel ingestel terwyl vroue op meer goed ingestel is soos ambience (atmosfeer), reuk, emosies en visueel. Vroue is geneig om seks as 'n vorm van intimiteit te sien terwyl mans meer geneig is om dit as 'n aktiwiteit te beskou.
7. Woorde: vrouens is geneig om 20 000 woorde 'n dag te praat terwyl mans meestal 7000 woorde in 'n dag praat (regtig 😁). Dié dat meeste mans nie veel meer het om te sê as hul van die werk af kom nie.
Kies dus om jul verskille te vier en vul mekaar aan waar nodig sodat julle 'n power couple kan wees!" #saammaakonsnspan #MyHuwelikInPraktyk
The key to staying in love (or to feel in love again) with your spouse:
March 31, 2016 April 16, 2016 burgerjonanda
What we think about determines how we feel. If we think about all the things our spouse does wrong we will not feel in love but if we think about the good in them and what they do right, love will flow naturally!!!
Ontvlam die liefde : Beste vriende
deur Riaan Pienaar
'n Amerikaanse sielkundige Gottmann se navorsing het gewys dat mense wat beste maats is se huwelike die storms deurstaan het.
Gottmann het gewys dat ouens wat mekaar se beste maats is net soos ander huweliksmaats baklei het. Hulle alles vergeet wat 'n mens moet weet oor konflikhantering en 'n goeie geveg gehad het. Hulle het mekaar egter na die tyd vergewe.
Die ouens wat nie goeie maats was nie se huwelike kon ongelukkig nie die konflik deurstaan nie. Hulle het met tyd ontnugter geraak en geskei.
Huweliksmaats saai die saad van intimiteit wanneer hulle konsentreer om wedersyds in mekaar se behoeftes te voorsien. Wanneer hulle so teenoor mekaar optree saai hulle die saad van 'n ryker en vreugdevolle verhouding. Die mees aangenaamste ervaringe van menswees kom deur sulke optrede. Deur sulke optrede versterk en verleng ons die kosbare oomblikke in ons lewens.
Gottmann se navorsing versterk ook maar weer die feit dat ons gebroke mense is en nie altyd korrek kan optree nie en daarom is vergifnis so belangrik. Om maats te bly moet ons mekaar gereeld vergewe.
Om die pyn te ontken maak nie van jou 'n goeie vriend nie. Jy moet die seer erken, maar aan die anderkant kan jy die seer vertroetel en dit kan in jou gedagtes begin maal.
'n Mens kan begin deur te bid vir 'n gees van empatie en dit te ontwikkel en jou maat te sien as 'n gebroke mens wat ook foute maak en selfs dom foute maak. Voor jy begin met vergelding vra eers die Here in gebed vir nederigheid, want jy het ook al pyn veroorsaak. Jy kan begin dink aan hoeveel keer jy pyn veroorsaak het met jou woorde.
'n Mens kan versoening kies en daarmee bedoel ek 'n gesindheid van begrip, empatie en onvoowaardelike aanvaarding. Ons het 'n geskiedenis waar mense ons pyn aangedoen het en daarom kies ons dikwels om nie te versoen nie. Ons is bang om te versoen, want dan gaan ek weer seerkry.
Ek dink ek sal hom/haar laat wegkom as ek hom vergewe, maar jy is die een wat gebonde bly en nie hy/sy nie. Al wat gebeur is bitterheid kruip in jou lewe in en bitterheid is so goed jy te drink 'n bottel gif en hoop die ander persoon gaan dood.
Mense sê ek moet eers gesond word dan sal ek vergewe. Navorsing wys egter dat vergifnis 'n mens gesond maak en nie andersom nie. 'n Mens word gesond wanneer jy vergewe.
Ons moet onthou vergifnis is 'n proses en nie 'n skielike gebeurtenis nie. Die pyn sal dikwels nog daar wees, maar 'n mens maak 'n keuse om te vergewe.
Indien jy 'n begeerte het dat jou huwelik gevul moet wees met liefde, romanse en vriendskap, het ek vir jou goeie nuus: dit is God se wil ook! Jy kan die huwelik he waaroor jy nog altyd gedroom het.